****



 **REPUBLIKA HRVATSKA**

MINISTARSTVO TURIZMA

10000 Zagreb, Prisavlje 14

OIB: 87892589782

KLASA: 406-01/18-04/25;

URBROJ: 529-02-17-2;

Zagreb, 21.03.2018.

Adresa e-pošte: nabava@mint.hr

**POZIV NA DOSTAVU PONUDA USLUGA VANJSKOG STRUČNJAKA ZA PROVEDBU PROJEKTA I IZVJEŠTAVANJE U OKVIRU PROJEKTA HRVATSKI DIGITALNI TURIZAM - e - TURIZAM (KK.02.2.1.01.0004) - *Projekt sufinancira Europska unija iz europskih strukturnih i investicijskih fondova***

#

Ovim putem oglašavamo Poziv na dostavu ponuda za nabavu usluge vanjskog stručnjaka za provedbu projekta i izvještavanje vezano uz projekt Hrvatski digitalni turizam – e -Turizam interna oznaka postupka BN-8-2018.

Ponudu je potrebno dostaviti Ministarstvu turizma RH, Prisavlje 14, 10000 Zagreb (u daljnjem tekstu: Naručitelj) **najkasnije do 03.04.2018. do 10:00 sati (elektronički dostavljene ponude putem elektroničke pošte).**

Ponudu je potrebno ispuniti i dostaviti sukladno predmetnom Pozivu i dokumentaciji u prilogu istog.

**Nabava se provodi temeljem: Internih pravila za jednostavnu nabavu Poziva na dostavu projektnih prijedloga u ograničenom postupku dodjele bespovratnih sredstava u modalitetu trajnog poziva „Razvoj e-usluga“ referentna oznaka: kk.02.2.1.01.**

 OVLAŠTENA PREDSTAVNICA NARUČITELJA

 Maja Lugarić





**REPUBLIKA HRVATSKA**

# MINISTARSTVO TURIZMA

 **POZIV NA DOSTAVU PONUDE**

USLUGA VANJSKOG STRUČNJAKA ZA PROVEDBU I IZVJEŠTAVANJE VEZANO UZ PROJEKT HRVATSKI DIGITALNI TURIZAM – E - TURIZAM

 **EVIDENCIJSKI BROJ NABAVE: BN-8-2018**

#

*Zagreb, ožujak 2018.*

#

Sukladno odredbama čl. 12. Pravilnika o provedbi jednostavnih nabava u Ministarstvu turizma RH (KLASA:406-01/16-02/5, URBROJ: 529-02-16-1) od 16. siječnja 2017. godine, Ministarstvo turizma RH (u daljnjem tekstu: **Naručitelj**) izradilo je Poziv na dostavu ponuda sljedećeg sadržaja:

1. **Opći podaci**
	1. Ministarstvo turizma RH, Prisavlje 14, 10 000 Zagreb, OIB: 87892589782,

telefon: +385 1 616 9111, telefaks: +385 1 616 9205, internetska adresa:[www.mint.hr](http://www.mint.hr) , adresa elektronske pošte: nabava@mint.hr

* 1. **Kontakt elektroničke pošte:**

Za opći dio Poziva na dostavu odgovaraju osobe: Dražen Jović, Maja Lugarić, Valentina Blažek, a sve informacije mogu se dobiti na nabava@mint.hr,

# Za posebni dio Poziva na dostavu odgovara Ivana Kelčec-Suhovec, a sve informacije mogu se dobiti na e-turizam@mint.hr

* 1. **Procijenjena vrijednost nabave:** =160.000,00 kn (bez PDV-a).
	2. **Vrsta ugovora o nabavi:** Ugovor o nabavi usluge vanjskog stručnjaka za provedbu i izvještavanje vezano uz projekt Hrvatski digitalni turizam – e-turizam.
	3. Naručitelj će s odabranim ponuditeljem sklopiti ugovor o nabavi predmetne usluge.

# Podaci o predmetu nabave :

* 1. Opis predmeta nabave: usluga vanjskog stručnjaka za provedbu projekta i izvještavanje - projekt Hrvatski digitalni turizam – e-turizam.

# 2.2. Opis i oznaka grupa predmeta nabave: Predmet nabave nije podijeljen na grupe.

# 2.3. Količina predmeta nabave: Naručitelj količinu predmeta nabave određuje kao fiksnu.

# 2.4. Stručne i tehničke specifikacije: tehničke specifikacije (opis predmeta nabave) tražene usluge navedene su u Prilogu 2 ove dokumentacije (Prilog 2 - specifikacija i opis predmeta nabave.)

**2.5. Rok izvršenja usluge:**

Ponuditelj je dužan započeti s izvršavanjem predmetne usluge odmah po potpisivanju predmetnog ugovora (cca. 06.04.2018.,) a završiti po ispunjenju obveze podnošenja zadnjeg izvješća nakon isteka razdoblja provedbe projekta. Za rok završetka projekta određen je 1. studeni 2020.godine

Dinamika isporuke odvijati će se kvartalno, tijekom trajanja projekta, a posebni uvjeti isporuke kao i plaćanja odabranom ponuditelju regulirati će se Ugovorom o nabavi.

# 3. Podaci o ponudi:

**3.1. Sadržaj i način izrade ponude:**

Ponuda je pisana izjava volje ponuditelja da pruži usluge sukladno uvjetima i zahtjevima navedenima u predmetnom Pozivu.

Podnošenjem Ponude smatra se da ponuditelj pristaje na sve uvjete iz predmetnog poziva.

****

**Ponuda mora sadržavati:**

**- Potpisani, popunjeni i ovjereni ponudbeni list** (***Prilog 1***);

**- Tražene dokaze sposobnosti kako slijedi:**

**1. Pravna i poslovna sposobnost** (Izvod iz odgovarajućeg registra ili drugi odgovarajući dokaz iz točke pravne i poslovne sposobnosti ove dokumentacije)ne stariji od 6 mjeseci računajući od dana početka postupka nabave;

**2. Potvrda porezne uprave** o stanju duga koja ne smije biti starija od 30 (trideset) dana računajući od dana početka postupka nabave;

**3. Tehnička i stručna sposobnost Ponuditelja** – popis ugovora o glavnim isporukama usluge iste ili slične predmetu nabave u godini u kojoj je započeo postupak nabave i tijekom tri godine koje prethode toj godini. Pod ugovorom o isporukama usluge iste ili slične predmetu nabave smatra se savjetovanje i tehnička pomoć u pripremi i/ ili provedbi projekata sufinanciranih iz Europskih strukturnih i investicijskih fondova (ESI) od kojih je najmanje jedan projekt informatizacije javnih usluga na državnoj razini.

Popis ugovora sadržava vrijednost usluge, datum te naziv druge ugovorne strane popraćenog potvrdama o urednom ispunjenju ugovora koje daje druga ugovorna strana iz navedenih ugovora.

Potvrde o uredno ispunjenim ugovorima moraju sadržavati slijedeće podatke:

• ugovorne strane

• vrijednost ugovora (bez PDV-a)

• datum završetka ugovora

Naručitelj smatra da je ovaj dokaz sposobnosti ponuditelja jamstvo kvalitetnog izvršenja isporuke ugovorene usluge koja je predmet nabave. Traženim dokazom ponuditelj dokazuje iskustvo u isporuci predmetne usluge te time osigurava Naručitelju da izvršenje ugovornih obveza neće biti dovedeno u pitanje.

Traženi dokaz iz ove točke mora biti razmjeran predmetu nabave i mora biti vezan predmet nabave isti ili slični predmetu nabave. Naručitelj smatra kako je traženi dokaz sposobnosti iz ove točke razmjeran predmetu nabave ako je u vrijednosti koja je ista ili viša od procijenjene vrijednosti predmeta nabave.

**Dovoljno je da gospodarski subjekt u popisu ugovora navede tri ugovora o izvršenim uslugama iste ili slične predmetu nabave u godini u kojoj je započeo postupak nabave i tijekom tri godine koje prethode toj godini.**

Gospodarski subjekt može se, po potrebi, za određene ugovore, osloniti na sposobnost drugih subjekta, bez obzira na pravnu prirodu njihova međusobna odnosa. U tom slučaju gospodarski subjekt mora dokazati da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu.

#

**4. Obrazovne kvalifikacije ključnog stručnjaka**

Minimalni uvjeti koje ključni stručnjak mora zadovoljavati:

* Visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij na području društvenih, humanističkih ili tehničkih znanosti;
* Minimalno 10 godina radnog iskustva od čega najmanje 5 godina poslovima upravljanja EU projektima;

 Kao dokaz potrebno je priložiti:

* presliku diplome
* potvrda o radnom stažu izdana od Hrvatskog zavoda za mirovinsko osiguranje ili za strane državljane jednakovrijedna potvrda koju izdaje relevantna institucija
* životopis koji sadrži sve potrebne podatke

**5. Ostale dokumente koje Naručitelj zahtijeva ovim Pozivom.**

**5.1.1. Dostava ponuda putem elektroničke pošte - isključivo na sljedeću e-adresu Naručitelja:** **nabava@mint.hr**

Ponuda se izrađuje na način da čini cjelinu.

Ako zbog opsega ili drugih objektivnih okolnosti ponuda ne može biti izrađena na način da čini cjelinu, dopušta se slanje ponude i dokaza sposobnosti u više PDF dokumenata, odnosno ponuda u jednom ili više elektroničkih poruka. Dokazi sposobnosti mogu se, po potrebi, poslati u drugoj elektroničkoj poruci.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude.

Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

**5.2. Način dostave:**

Način dostave ponude je naveden je u točki 3.1.1.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom putem elektroničke pošte da se radi o izmjeni i/ili dopuni ponude, odnosno „drugom“ dijelu ponude.

Ponuditelj može do isteka roka za dostavu ponuda svojom izjavom (dostavljenom elektroničkim putem) odustati od svoje do tada dostavljene ponude.

Pisana izjava se dostavlja na isti način kao i ponuda s obveznom naznakom (napomenom) da se radi o odustajanju od ponude.

#

# 5.3. Navod o načinu dostave dokumenata koji su zajednički za više grupa predmeta nabave: nije primjenjivo u predmetnom postupku. Predmet nabave nije podijeljen na grupe.

## Minimalni zahtjevi koje alternativne ponude moraju ispunjavati u odnosu na predmet nabave: nije primjenjivo u predmetnom postupku. Alternativne ponude nisu dopuštene.

## Način određivanja cijene ponude:

**Kriterij za odabir ponude je ekonomski najpovoljnija ponuda.**

Sukladno navedenom sve pristigle ponude ocijeniti će Stručno povjerenstvo Naručitelja sukladno Prilogu 3. – Opis kvalitativnih kriterija i tablici kriterija iz Priloga 6.

S obzirom da je cijena (izražena u kunama) samo jedan od kriterija ponude, ista se smatra nepromjenjivom za vrijeme trajanja predmetnog ugovora o nabavi.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos – jedan od kriterija, kao što je upisan na mjestu predviđenom za upis cijene ponude bez poreza na dodanu vrijednost.

# U ponudbeni list (Prilog 1.) - upisati iznos - kriterij cijene iz Priloga 3. - isti će se uzeti u obzir prilikom izračunavanja ukupnog rangiranja svih pristiglih ponuda u ukupnom izračunu svih kriterija.

# 5.4. Valuta ponude: kuna (kn).

## Kriterij za odabir ponude: Kriterij za odabir ponude je ekonomski najpovoljnija ponuda.

## Jezik i pismo na kojem se izrađuje ponuda: Ponuda mora biti izrađena na hrvatskom jeziku i latiničnom pismu.

##

## Svi dokazi moraju biti na hrvatskom jeziku ili prevedeni na hrvatski jezik od strane ovlaštenog prevoditelja (sudskog tumača).

## Dokazi se mogu dostaviti i u neovjerenim preslikama, osim ako nije drugačije navedeno. Neovjerenom preslikom smatra se i neovjereni ispis elektroničke isprave.

## Nakon rangiranja ponuda sukladno kriteriju za odabir ponude, a prije donošenja obavijesti o odabiru, Naručitelj može od Ponuditelja s kojim namjerava sklopiti ugovor o nabavi zatražiti da u roku koji odredi Naručitelj dostavi izvornike ili ovjerene preslike svih onih dokumenata koji su traženi ovom točkom dokumentacije, a koje izdaju nadležna tijela.

## Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan naknadno dostavljati.

## U slučaju postojanja sumnje u istinitost podataka u priloženim dokumentima ili izjavama Ponuditelja iz ove točke, Naručitelj se može obratiti nadležnim tijelima ili izdavateljima/potpisnicima dokumenata/izjava radi dobivanja informacija o situaciji tih Ponuditelja.

## Rok valjanosti ponude: Rok valjanosti ponude ne može biti kraći od 90 (devedeset) dana od dana isteka roka za dostavu ponuda.



Naručitelj će isključiti Ponuditelja koji ne imenuje zaposlenika kao vanjskog stručnjaka koji će izvršavati predmet nabave, s visokom stručnom spremom odnosno akademskim nazivom koji odgovara akademskom nazivu magistar struke ili više.

**Opis tehničkih i stručnih sposobnosti dani su u Prilogu 3. –Opis kvalitativnih kriterija**

# 6. Ostale odredbe

# **6.1.** Odredbe koje se odnose na zajednicu ponuditelja:

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu.

U slučaju zajedničke ponude, ponuda odnosno ponudbeni list mora sadržavati podatke o svakom članu zajednice ponuditelja, uz obveznu naznaku člana zajednice ponuditelja koji je ovlašten za komunikaciju s Naručiteljem.

Odgovornost ponuditelja iz zajedničke ponude je solidarna.

U slučaju odabira ponude zajednice ponuditelja Naručitelj može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično).

Navedeni akt mora biti potpisan i ovjeren od svih članova zajednice ponuditelja.

U zajedničkoj ponudi mora biti navedeno koji će dio ugovora o jednostavnoj nabavi (predmet, količina, vrijednost i postotni dio) izvršavati pojedini član zajednice ponuditelja.

Taj podatak pojedini član zajednice ponuditelja iskazuje u Prilogu 1 - Ponudbenom listu dokumentacije za nadmetanje.

Naručitelj neposredno plaća svakom članu zajednice ponuditelja za onaj dio ugovora o jednostavnoj nabavi koji je on izvršio, ako zajednica ponuditelja ne odredi drugačije.

Odgovornost ponuditelja iz zajednice ponuditelja je solidarna.

Ponuditelj koji je samostalno podnio ponudu, ne smije istodobno sudjelovati u zajedničkoj ponudi za predmet nadmetanja.

Takvom ponuditelju bit će odbijene sve njegove ponude.

## 6.2. Odredbe koje se odnose na podizvoditelje:

Podizvoditelj je gospodarski subjekt koji za odabranog ponuditelja s kojim je naručitelj sklopio ugovor o nabavi, pruža usluge koje su neposredno povezane s predmetom nabave.

Gospodarski subjekti koji namjeravaju dati dio ugovora o jednostavnoj nabavi u podugovor

jednom ili više podizvoditelja dužni su u ponudi (Ponudbeni list – Prilog 1 dokumentacije za nadmetanje) navesti sljedeće podatke:

1. naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja; i
2. predmet, količinu, vrijednost podugovora i postotni dio ugovora o nabavi koji se daje u podugovor.



Ako je odabrani ponuditelj dio ugovora o nabavi dao u podugovor, podaci o podizvoditelj-u/ima moraju biti navedeni u ugovoru o nabavi.

Naručitelj je obvezan neposredno plaćati podizvoditelju za pružene usluge/isporučenu uslugu.

Odabrani ponuditelj može tijekom izvršenja ugovora o jednostavnoj nabavi od Naručitelja pisanim putem zahtijevati:

* promjenu podizvoditelja za onaj dio ugovora o jednostavnoj nabavi koji je prethodno dao u podugovor,
* preuzimanje izvršenja dijela ugovora o jednostavnoj nabavi koji je prethodno dao u podugovor,
* uvođenje jednog ili više novih podizvoditelja čiji ukupni udio **ne smije prijeći 30%** (tridesetposto) vrijednosti ugovora o jednostavnoj nabavi neovisno o tome je li prethodno dao dio ugovora o jednostavnoj u podugovor ili ne.

Uz pisani zahtjev za promjenu podizvoditelja i/ili uvođenje jednog ili više novih podizvoditelja, odabrani ponuditelj mora ishoditi suglasnost Naručitelja i dostaviti podatke o podizvoditeljima.

Odabrani ponuditelj je odgovoran Naručitelju za sva izvršenja po sklopljenom ugovoru o jednostavnoj nabavi od strane njegovih podizvoditelja.

##

## 7. Datum, vrijeme i mjesto dostave i otvaranja ponuda:

**Ponuda se u roku dostavlja na adresu elektroničke pošte Naručitelja:** **nabava@mint.hr**

**Ponude je potrebno dostaviti do 03.04.2018. do 10:00 sati.**

Sve pristigle ponude koje nisu zaprimljene do gore navedenog datuma i sata, obilježit će se kao zakašnjele, te će se neotvorene vratiti pošiljatelju uz obavijest o njegovoj zakašnjeloj elektronskoj ponudi putem elektroničke pošte.

## Ne provodi se javno otvaranje ponuda.

## 7.1. Rok za donošenje obavijesti o odabiru:

Na osnovi rezultata pregleda i ocjene ponuda Naručitelj donosi Obavijest o odabiru.

Njome se odabire ekonomski najpovoljnija ponuda ponuditelja s kojim će se sklopiti ugovor o nabavi predmetne usluge.

Predmetna obavijest donosi se u pisanom obliku u roku od **15 (petnaest)** dana od dana isteka roka za dostavu ponuda.

##

## 8. Rok, način i uvjeti plaćanja:

Plaćanje će se izvršiti u skladu s pravilima financijskog poslovanja korisnika Državnog proračuna u roku od 30 (trideset) dana od dana primitka neosporenog računa u sjedištu Naručitelja.

## 9. Drugi podaci:

**Tablice iz priloga 1. (ponudbeni list) potrebno je ispuniti te priložiti ponudi.**

Pri upisivanju ponuda **NE SMIJU se dodavati redovi ili stupci, ili na bilo koji drugi način mijenjati format tablice**. Svaki dio ponude koji se, po mišljenju ponuditelja, ne može detaljno izraziti kroz ponuđeni formular potrebno je priložiti na posebnom papiru ovjerenom od strane ponuditelja.

****

|  |
| --- |
| **Prilog. 1.****PONUDBENI LIST** |
|  |  |
| Redni broj |  | *Popunjava PONUDITELJ* |
| 1 | NAZIV PONUDITELJA |   |
| 2 | SJEDIŠTE PONUDITELJA |   |
| 3 | ADRESA PONUDITELJA |   |
| 4 | OIB PONUDITELJA |   |
| 5 | POSLOVNI (ŽIRO) RAČUN, OTVOREN KOD |   |
| 6 | BROJ RAČUNA (IBAN) |   |
| 7 | PONUDITELJ JE OBVEZNIK PLAĆANJA PDV-a (DA/NE) |   |
| 8 | ADRESA DOSTAVE POŠTE |   |
| 9 | ADRESA E-POŠTE |   |
| 10 | KONTAKT OSOBA PONUDITELJA  |   |
| 11 | OVLAŠTENA OSOBA ZA POTPISIVANJE UGOVORA |   |
| 12 | ODGOVORNA OSOBA ZA REALIZACIJU UGOVORA |   |
| 13 | BROJ TELEFONA |   |
| 14 | KONTAKT BROJ FAKSA |   |
| 15 | PREDMET NABAVE |   |
| 16 | BROJ PONUDE |   |
| 17 | NAZIV PODIZVODITELJA |   |
| 18 | ADRESA PODIZVODITELJA |   |
| 19 | PODACI O DIJELU UGOVORA O NABAVI, AKO SE DIO UGOVORA DAJE U PODUGOVOR |   |
| 20 | CIJENA PONUDE BEZ PDV-A |   |
| 21 | IZNOS PDV-A |   |
| 22 | CIJENA PONUDE S PDV-OM |   |
| 23 | ROK VALJANOSTI PONUDE |   |
| 24 | DATUM I POTPIS PONUDE |   |
|  |  |  |
| **NAPOMENA kod ispunjavanja ponudbenog lista:** |  |
| Ako se radi o **zajednici ponuditelja**, ponudbeni list mora sadržavati podatke iz točki 1-4, 6-10 i 13-14 za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem.  |
| Ovisno o broju članova zajednice ponuditelja, ponuditelj može dodavati potrebne retke u tablici ponudbenog lista. |
| Ako ponuditelj nije u sustavu poreza na dodanu vrijednost, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.**Rubrike 20. do uključujući 22. u postupcima sukladno kriteriju ekonomski najpovoljnije ponude sadrže samo jedan od kriterija – visinu (iznos) cijene, i isti se u tom slučaju ne smatra ukupnim iznosom ponude, već se ukupna cijena računa kao skup svih kriterija sukladno zadanojj formuli.** |

 m.p. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

#  (potpis ovlaštene osobe)

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ 2018.

#

**Prilog 2. Specifikacija i opis predmeta nabave**

Usluge uključuju:

* izrada i praćenje Plana provedbe projekta (uključujući Plan nabave), uključujući ažuriranje plana provedbe u slučaju odstupanja
* izrada i praćenje novčanog tijeka projekta
* uvođenje svih uključenih u korisničkoj i partnerskim organizacijama u ključne obveze po Ugovoru
* pravna tumačenja pojedinih odredbi Ugovora o dodjeli bespovratnih sredstava
* upravljanje promjenama u projektu provedbom postupaka naknadnih izmjena u proračunu projekta i izrada Obavijesti o manjoj izmjeni, prema potrebi
* pravna tumačenja pri pripremi cjelokupne potrebne dokumentacije za izmjene i dopune Ugovora, prema potrebi
* savjetovanje pri vođenju projektnog tima i upravljanje rizicima
* sudjelovanje u pripremi dokumentacija o nabavi povezanih s projektom, uključujući podršku u pripremi opisa poslova i tehničkih specifikacija za nabavu robe, usluga i radova kada je primjenjivo, podrška u pripremi ostalih dijelova dokumentacije o nabavi prema potrebi Naručitelja
* stručna, tehnička i administrativna podrška Naručitelju u pripremi odgovora na upite potencijalnih ponuditelja glede dodatnih objašnjenja dokumentacija o nabavi,
* sudjelovanje u provedbi postupka javne nabave, sudjelovanje u provjeri usklađenosti dokumenata ponuditelja, koji su sudjelovali u javnim nabavama objavljenima od strane Naručitelja, sa zahtjevima postavljenima u dokumentaciji za nadmetanje, podrška tijekom postupka ocjenjivanja ponuda sukladno zahtjevima dokumentacije o nabavi,
* kontrola provedbe ugovora sklopljenih između Naručitelja i odabranih ponuditelja vezano na sve postupke nabave u okviru projekta,
* pregled izvještaja i izrada zahtjeva za nadoknadu sredstava prema provedbenim tijelima tijekom i nakon provedbe projekta, uključujući i završno izvješće
* savjetovanje vezano za osiguranje vidljivosti projekta
* podrška tijekom revizije i/ili kontrola
* pomoć u uspostavi i održavanju adekvatnog revizijskog traga,
* financijsko praćenje projekta
* mjesečno održavanje koordinacijskih sastanaka punog projektnog tima u prostorijama Naručitelja.

****

**Prilog 3. Opis kvalitativnih kriterija**

Kriterij odabira ponude je ekonomski najpovoljnija ponuda (ENP).

Provoditi će se bodovanje po sljedećim kriterijima.

Kriteriji, mjerne jedinice, oznake i njihov relativni značaj naveden je u sljedećoj tablici.

Određivanje ekonomski najpovoljnijeg ponuditelja prema navedenim kriterijima za odabir ekonomski najpovoljnije ponude obavit će se na sljedeći način: nakon što naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja. Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima.

Pri tome je ENP jednak ukupnom rezultatu uslijed kojega će ponuda biti rangirana; ukupan najviši broj bodova iznosi 100,00 s time da se ukupni bodovi računaju na dva decimalna mjesta. Ukoliko će dva ili više ponuditelja postići jednak najveći broj bodova, bit će odabran onaj ponuditelj čija je ponuda zaprimljena ranije, za što će se za relevantan dokaz koristiti podaci o redoslijedu zaprimanja ponuda

|  |  |  |  |  |  |  |
| --- | --- | --- | --- | --- | --- | --- |
| Grupa kriterija | **Naziv kriterija** | **Oznaka kriterija** | **Opis i mjerna jedinica** | **Metodologija** | **Bodovi** | **Maksimum** |
| Financijski kriterij 20% | Cijena | C | Cijena ponude odnosno financijski iznos ponude u kunama bez PDV-a | C = (najniža ponuđena cijena / cijena ponude) x 20,00 | 20 | 20 |
|
| Kvalitativni kriterij 80% | Ključni stručnjak- Vanjski koordinator EU projekta | S | Broj projekata uređenja i/ili opremanja javne infrastrukture i/ili razvoja aplikacija javnih usluga odobrenih za sufinanciranje EU sredstvima (svaki ukupne vrijednosti od najmanje 5 milijuna EUR, odnosno 37,5 milijuna kuna) koje provodi tijelo javne uprave, u kojima je stručnjak vodio timove kao glavni stručnjak za pripremu i/ili provedbu projekta | 0 | 0 | 80 |
| 1 | 10 |
| 2 | 20 |
| 3 | 40 |
| 4 | 60 |
| 5 i više | 80 |

Odabir ekonomski najpovoljnije ponude ENP odrediti će se temeljem ocjenjivanja navedenih kriterija za svaku pojedinu ponudu prema dostavljenoj traženoj dokumentaciji ponuditelja, a sukladno navedenoj formuli:

ENP = C + S

Životopis obvezno sadrži podatke koji su nužni za određivanje bodova koje pojedini ponuditelj ostvaruje unutar kvalitativnog kriterija.



**Prilog 4.**

**IZJAVA O TEHNIČKOJ I STRUČNOJ SPOSOBNOSTI**

Kojom ponuditelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u svrhu dokazivanja tehničke i stručne sposobnosti za predmet nabave: Usluga vanjskog stručnjaka za provedbu i izvještavanje vezano uz projekt Hrvatski digitalni turizam – e-Turizam izjavljuje da je stručno sposoban izvršiti u tehničkom i stručnom djelu ovog poziva na dostavu ponuda definirane usluge te može omogućiti stručnjaka koji posjeduje stručna znanja i iskustvo potrebno za izvršavanje navedenog predmeta nabave:

1.\_\_\_\_\_\_\_\_\_\_\_\_\_\_\_\_\_\_\_\_\_\_

Uz ovu Izjavu Ponuditelj prilaže sve potrebne dokaze propisane u Pozivu na dostavu ponuda.

Ponuditelj ujedno jamči da su svi podaci navedeni u ovoj Izjavi kao i priloženim dokazima istiniti i točni u trenutku davanja ove Izjave.

U \_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_ 2018.

 m.p. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

#  (potpis ovlaštene osobe)

#

# Prilog 5.

# IZJAVA O POVJERLJIVOSTI

# Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u svojstvu odgovorne osobe, pravne osobe \_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_\_\_\_\_, adresa:\_\_\_\_\_\_\_\_\_\_\_\_\_\_\_\_, izjavljujem u svoje ime i u ime niže potpisanih članova svog stručnog tima, da potpisom ove Izjave o povjerljivosti jamčimo pod kaznenom i materijalnom odgovornosti da ćemo čuvati sve podatke i saznanja do kojih dođemo u svom radu na predmetnom projektu Hrvatski digitalni turizam- e-turizam, interne oznake postupka nabave BN-8-2018 za Naručitelja, Ministarstvo turizma RH.

# Predmetni podaci i saznanja iz ovog projekta mogu se dati samo u slučaju pisane privole Naručitelja i na osnovu pisanog zahtjeva nadležnih službenih tijela RH (npr. MUP, DORH, Državna revizija), a o kojem pisanom zahtjevu smo dužni prethodno obavijestiti Ministarstvo.

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#  U \_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_ 2018.

#  m.p. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

#  (potpis odgovorne osobe Ponuditelja)